તાલુકામાં મુખ્ય વ્યવસાય ખેતી અને પશુપાલનનો છે ત્યારે ચોમાસામાં નહીવત વરસાદ પડવાના કારણે શિયાળાના પ્રારંભથીજ તાલુકામાં પાણીનો કકળાટ ચાલુ થયો હતો અને પાણીની વિકટ સમસ્યા નિર્માણ પામતા ઉનાળામાં પણ પાણીની તંગી સર્જાતા પશુઓ માટે ખેડૂતો ઘાસચારાનુ વાવેતર કરી શક્યા ન હોવાથી ઉનાળાની ગરમીમાં માણસોને અને પશુઓને પીવાના પાણીની સમસ્યા સાથે પશુઓને ખવડાવવાના ઘાસચારાની પણ ભારે તંગી સર્જાતા પશુપાલકોને સુકા દુષ્કાળની પરીસ્થિતિમાં ધુમધખતા તડકામાં દુર દુર સુધી જઈ લીલા વૃક્ષોનો પાલો લાવી પાલો ખવડાવવાનો વારો આવ્યો છે અને વૃક્ષોનો પાલો પણ વૃક્ષોના માલિકો ન પાડવા દેતા પશુઓને ભુખ્યા રહેવાનો વારો આવતા પડતા પર પાટા જેવી વિકટ પરિસ્થિતિ નિર્માણ પામી છે.